Peter Zubko

Prof. PhDr. ThDr. Peter Zubko, PhD. (* 5. október 1972, Vranov nad Topľou, Slovensko) je slovenský rímskokatolícky duchovný, historik a slavista. Pôsobí ako samostatný vedecký pracovník Slavistického ústavu Slovenskej akadémie vied (SAV) a archivár Arcidiecézneho archívu v Košiciach. Sústreďuje sa na okruh venovaný výskumu slovenského kultúrno-historického a religiózneho priestoru v interakciách národných a európskych hodnôt, predovšetkým na výskum vzťahov latinskej a byzantskej kultúrno-religióznej tradície na Slovensku a v stredoeurópskom priestore, analyzuje historické texty súvisiace s prelínaním byzantskej a latinskej kultúrno-obradovej tradície z kultúrno-historického, religiózneho a teologického hľadiska.

 Štúdium a profesijná kariéra 
Profesor Peter Zubko je autorom vedeckých a odborných monografií, vysokoškolskej učebnice a vedeckých a odborných štúdií a článkov v domácich a zahraničných periodikách a zborníkoch. V rokoch 2007 – 2008 realizoval prednáškový pobyt na Karlovej univerzite v Prahe a v roku 2007 aj prednáškový pobyt na Jihočeskej univerzite v Českých Budějoviciach. Prednáša na Katolíckej univerzite v Ružomberku a od roku 2011 pôsobí v Slavistickom ústave Jána Stanislava SAV na čiastkový úväzok. Spolupracuje na vedeckovýskumných projektoch súvisiacich s vydávaním medzinárodnej vedeckej edície Monumenta byzantino-slavica et latina Slovaciae.

 Prednáškové pobyty 
2008 Praha (Univerzita Karlova, HTF)
2007 Praha (Univerzita Karlova, HTF)
2007 České Budějovice (Jihočeská univerzita, TF)

 Členstvo v spoločnostiach, komisiách a radách 
2008 – Rada pre cirkevnú heraldiku Konferencie biskupov Slovenska, Bratislava (heraldický konzultor)
2008 – 2010 Komisia manažérstva kvality vzdelávania na Teologickej fakulte v Košiciach
2007 – Rada pre interpretáciu cirkevných dejín Konferencie biskupov Slovenska, Bratislava
2007 – 2011 Komisia pre výberové konania PF KU v Ružomberku
2006 – Historická komisia Českej biskupskej konferencie, Praha
2005 – 2011 cenzor-historik v procese beatifikácie Božej služobnice Anny Kolesárovej-Hruškovej
2004 – cenzor Košickej arcidiecézy
2000 – Slovenská historická spoločnosť pri Slovenskej akadémii vied v Bratislave
1999 – 2008 Komisia pre realizáciu pamätnej tabule obetiam totality v Košickej arcidiecéze
1997 – Komisia pre výskum dejín Košickej arcidiecézy
1991 – Slovenská genealogicko-heraldická spoločnosť pri Matici slovenskej v Martine
1990 – Archeologická spoločnosť pri Slovenskej akadémii vied v Nitre

 Výberová personálna bibliografia 
ZUBKO, Peter. O dokumente Užhorodskej únie z 24. apríla 1646. In Slavica Slovaca, 2016, roč. 51, č. 1, s. 3-9. ISSN 0037-6787.
ZUBKO, Peter: Skrutíniá uniatskych presbyterov z roku 1749. In: Slavica Slovaca, roč. 50, 2015, 3, s. 3-102.
ZUBKO, Peter: Kult svätých Cyrila a Metoda v tradícii latinskej cirkvi. Vybrané kapitoly cyrilo-metodského kultu. Ružomberok: Verbum, 2014. 252 s.
Zubko, Peter – HABURAJ, Tomáš: Ut Ecclesia aedificetur. Apoštolská služba kardinála Jozefa Tomka. Prešov: Vydavateľstvo Michala Vaška, 2014. 144 s.
Žeňuch, Peter – Zubko, Peter (eds.).: Bohorodička v kultúrnych dejinách Slovenska. Bratislava: Slavistický ústav Jána Stanislava SAV – Bratislavská gréckokatolícka eparchia, 2014. 224 s.
ZUBKO, Peter: Kňaz nie každodenný. Jonáš Záborský v službe Košickej diecézy. Bratislava : Slavistický ústav Jána Stanislava SAV, 2013. 181 s. ISBN 978-80-89489-13-8.
ZUBKO, Peter: Kult sv. Cyrila a Metoda v hagiografickej zbierke Acta sanctorum. In: Jazyk a kultúra na Slovensku v slovanských a neslovanských súvislostiach. - Bratislava : Slavistický ústav Jána Stanislava SAV / Slovenský komitét slavistov / Zemplínske múzeum v Michalovciach / Institut slavianovedenija RAN/ Kirilo-Metodievskijat naučen centar BAN, 2013, s. 187-194. ISBN 978-80-89489-11-4.
ZUBKO, Peter: Gréckokatolíci v Abovskej stolici podľa latinskej kánonickej vizitácie z roku 1746. In: Kultúrna identita gréckokatolíkov vo svetle cyrilo-metodského dedičstva II. Súbor štúdií. - Bratislava : Dobrá kniha, 2013, s. 77-99. ISBN 978-80-7141-803-0.
ZUBKO, Peter: Patrocíniá v baníckych oblastiach Abova, Šariša a Zemplína. In: Banícke symboly. História a ikonografia. Zborník z konferencie konanej pri príležitosti 250. výročia založenia Baníckej akadémie v Banskej Štiavnici. - Banská Štiavnica : Slovenské banské múzeum, 2013, s. 24-31. ISBN 978-80-85579-48-2.
ZUBKO, Peter. Kult Svätej krvi v Košiciach. Rozprávanie o stratených stredovekých relikviách. Košice : Viliam Ščiavnický, 2012. 127 s. ISBN 978-80-9710611-9.
ZUBKO, Peter. Hospodárske zabezpečenie gréckokatolíckych farností Šariša a Zemplína v rokoch 1734 a 1738. Gréckokatolíci v záznamoch latinských biskupov z 18. storočia III. Ružomberok : Verbum, 2012. 88 s. ISBN 978-80-8084-934-4.
ZUBKO, Peter. Cyrilo-metodská tradícia v slovenských textoch Liturgie hodín. In Cyrilometodská tradícia v histórii, edukácii a kultúre. - Ružomberok : Verbum, 2012, s. 57-99. ISBN 978-80-8084-959-7.
Zubko, Peter: Gréckokatolíci v záznamoch latinských biskupov z 18. storočia. Ružomberok : Katolícka univerzita v Ružomberku, 2009, 180 s. ISBN 978-80-8084-465-3.
Zubko, Peter: Gréckokatolíci v záznamoch latinských biskupov z 18. storočia II. Košice : Vienala, 2009, 152 + 1 s. ISBN 978-80-89232-81-9.

Referencie

 Externé odkazy 
 Informačná stránka zamestnanca SAV, publikačná činnosť 
 Schematizmus Košickej arcidiecézy 
 Stránka SAV

Kategória:Slovenskí historici
Kategória:Cirkevní historici
Kategória:Slovenskí archivári
Kategória:Slovenskí rímskokatolícki kňazi
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Osobnosti z Vranova nad Topľou
Kategória:Pracovníci Slovenskej akadémie vied